Warta (linn)
Warta on linn Poolas Łódźi vojevoodkonnas Sieradzi maakonnas, Warta valla halduskeskus. Linn asub Warta jõest poolteist kilomeetrit läänes, Sieradzist ligi 15 km põhjaloodes. Warta on asutatud 1255. aastal. Teise Poola jagamise tulemusel läks linn Preisi kuningriigi võimu alla. 1807 läks linn Varssavi hertsogiriigi koosseisu. Neljanda Poola jagamise tulemusel läks Warta 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu. 1794–1870 oli Warta maakonnalinn. Saksa okupatsiooni ajal 1940. aasta aprillis mõrvati Wartas 500 psühhiaatriahaigla patsienti. 1940–1942 oli linnas juudi geto.